cyanic-selkie/wikianc huggingface dataset:
১৯৯৪ শীতকালীন প্যারালিম্পিক
পদক তালিকা
স্বাগতিক দেশ (নরওয়ে)
সফদার হাশমি
প্রখ্যাত নাট্যশিল্পী সফদার হাশমি (১২ এপ্রিল ১৯৫৪- ২ জানুয়ারি ১৯৮৯) ছিলেন একজন কমিউনিস্ট নাট্যকার এবং পরিচালক। ভারতে পথনাট্যের সাথে কাজ করার জন্য সর্বাধিক পরিচিত। তিনি একজন অভিনেতা, গীতিকার এবং তাত্ত্বিকও ছিলেন এবং তাঁকে এখনও ভারতীয় রাজনৈতিক প্রেক্ষাগৃহে একটি গুরুত্বপূর্ণ ব্যক্তিত্ব হিসাবে বিবেচনা করা হয়। তিনি ভারতের ছাত্র ফেডারেশন-এর একজন কর্মী ছিলেন। ভারতের ছাত্র ফেডারেশন বা এসএফআই হল ভারতের কমিউনিস্ট পার্টি (মার্ক্সবাদী)-র ছাত্র সংগঠন।
শিক্ষা জীবন
১৯৭৫ সালে দিল্লি বিশ্ববিদ্যালয় থেকে ইংরেজি সাহিত্যে এম. এ. পাশ করেন হাশমি। তিনি সিপিআই (এম)-এর রাজনীতির সাথে জড়িত ছিলেন। সিপিআই (এম)-এর ট্রেড ইউনিয়ন সংগঠন 'সিটু'র পক্ষে তিনি কাজ করতেন। মৃত্যুকালে তিনি ভারতীয় জন নাট্য মঞ্চ বা জনমের আহবায়ক ছিলেন।
মৃত্যু
১৯৮৯ সালের ১ জানুয়ারি তৎকালীন ক্ষমতাসীন কংগ্রেস সরকারের গুণ্ডাবাহিনী ও পুলিশের হাতে খুন হন। এই বর্বরোচিত হত্যাকাণ্ডটি সংঘটিত হয়েছিল গাজিয়াবাদের শাহিবাবাদ শিল্পাঞ্চলে "হল্লাবোল" নাটকের একাদশ প্রদর্শনী চলাকালে। গুরুতর জখম নিয়ে তিনি ২ জানুয়ারি মৃত্যুবরণ করেন। একজন শ্রমিকও ঘটনাস্থলে মারা যান।
আইডিএফসি ফার্স্ট ব্যাঙ্ক
আইডিএফসি ফার্স্ট ব্যাংক (পূর্বে আইডিএফসি ব্যাংক ) একটি ভারতীয় ব্যাংকিং সংস্থা যার সদর দপ্তর মুম্বাইয়ে। ব্যাংকটি ১ লা অক্টোবর ২০১৫ এ কার্যক্রম শুরু করে। আইডিএফসি জুলাই ২০১৫ সালে ভারতীয় রিজার্ভ ব্যাংক থেকে ইউনিভার্সাল ব্যাঙ্কিং লাইসেন্স পায়। 6 নভেম্বর 2015, আইডিএফসি ব্যাংক বম্বে স্টক এক্সচেঞ্জ এবং ন্যাশনাল স্টক এক্সচেঞ্জ অফ ইন্ডিয়া তে তালিকাভুক্ত হয়।
নুশিন আল খাদীর
নুশিন আল খাদীর (জন্ম: ১৩ ফেব্রুয়ারি ১৯৮১) হলেন একজন কর্ণাটকের নারী ক্রিকেটার। তিনি কর্ণাটক, রেলওয়ে, কেন্দ্রীয় অঞ্চল এবং ভারত জাতীয় দলের হয়ে প্রতিনিধিত্ব করে থাকেন। ২০০২ সালের ৮ জানুয়ারী তারিখে তিনি ইংল্যান্ডের বিরুদ্ধে একদিনের আন্তর্জাতিকে ক্রিকেটে আত্মপ্রকাশ করেন। তিনি 5টি টেস্ট, ৭টি একদিনের আন্তর্জাতিক এবং ২টি টি-২০ ম্যাচ খেলেছেন। তিনি ধারাবাহিকভাবে ভাল খেলে গেছেন এবং ২০০৩ সালে বিশ্বের ১নং নম্বর খেলোয়াড় হিসেবে স্থান দখল করেছিলেন। তিনি একদিনের আন্তর্জাতিকে ১০০টি  উইকেট লাভ করেছেন।
কেন উইলিয়ামসন
কেন স্টুয়ার্ট উইলিয়ামসন (Kane Stuart Williamson; জন্ম: ৮ আগস্ট, ১৯৯০) বে অব প্লেন্টি এলাকার তৌরাঙ্গায় জন্মগ্রহণকারী নিউজিল্যান্ডীয় টেস্ট ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের অধিনায়কের দায়িত্ব পালন করছেন। কেন উইলিয়ামসন ২০১১ সালে বাংলাদেশ, ভারত ও শ্রীলঙ্কায় যৌথভাবে অনুষ্ঠিত আইসিসি ক্রিকেট বিশ্বকাপে নিউজিল্যান্ডের পক্ষে অংশ নিয়েছেন।
প্রারম্ভিক জীবন
২০০৪ থেকে ২০০৮ সাল পর্যন্ত উইলিয়ামসন তৌরাঙ্গা বয়েজ কলেজে অধ্যয়ন করেন। চূড়ান্ত বর্ষে সেখানে তিনি হেড বয় ছিলেন ও তাকে কোচিং করান জোস সিমস। উদীয়মান খেলোয়াড়দের সাথে শীতকালীন কঠিন সফর শেষে নর্দার্ন ডিস্ট্রিক্টস দলের সাথে ঘরোয়া একদিনের প্রতিযোগিতায় অংশ নিয়ে গড়ে শতাধিক রান করেন। তন্মধ্যে অকল্যান্ড এইসেস দলের বিপক্ষে চূড়ান্ত খেলায় ৭১ বলে ৬০ রান করে দলকে বিজয় এনে দেন।
ডিসেম্বর, ২০০৭ সালে নর্দার্ন ডিস্ট্রিক্টস দলের মাধ্যমে ঘরোয়া ক্রিকেট লীগের প্রথম-শ্রেণীর ক্রিকেটে অভিষেক ঘটে উইলিয়ামসনের। একই বছরে অনূর্ধ্ব-১৯ ক্রিকেটে সফরকারী ভারত অনূর্ধ্ব-১৯ দলের বিপক্ষে অভিষিক্ত হন। ২০০৮ সালে নিউজিল্যান্ডের অনূর্ধ্ব-১৯ দলের অধিনায়ক হিসেবে অনূর্ধ্ব-১৯ ক্রিকেট বিশ্বকাপে অংশগ্রহণ করেন।
আন্তর্জাতিক ক্রিকেট অঙ্গনে সুন্দর সূচনা করে ২০১১ সালে গ্লুচেস্টারশায়ার দলের চুক্তিবদ্ধ হন। ১৪ আগস্ট, ২০১৩ তারিখে ইয়র্কশায়ার দলের হয়ে ইংরেজ কাউন্টি ক্রিকেট মৌসুমের বাকী সময়টুকু খেলেন।
খেলোয়াড়ী জীবন
২৪ মার্চ, ২০১০ তারিখে কেন উইলিয়ামসন অস্ট্রেলিয়া দলের বিপক্ষে ২য় টেস্টে নিউজিল্যান্ড দলে অন্তর্ভুক্ত হন। কিন্তু হ্যামিলটনে অনুষ্ঠিত ঐ খেলায় তিনি মাঠে নামতে পারেননি।
অতঃপর ৪ নভেম্বর, ২০১০ তারিখে আহমেদাবাদের সরদার প্যাটেল স্টেডিয়ামে অনুষ্ঠিত ভারতীয় দলের বিপক্ষে তার টেস্ট অভিষেক ঘটে। প্রথম ইনিংসে তিনি ২৯৯ বলে ১৩১ রানে অভিষেক সেঞ্চুরি করেন। এরফলে তিনি নিউজিল্যান্ডের ৮ম খেলোয়াড় হিসেবে অভিষেকেই সেঞ্চুরি করার বিরল সম্মাননা ও গৌরব অর্জন করেন।
নিষিদ্ধতা
এপ্রিল, ২০১৪ সালে সন্দেহজনক ও অবৈধ বোলিং ভঙ্গিমার জন্য তাকে অভিযুক্ত করা হয়। ফলে আন্তর্জাতিক ক্রিকেট কাউন্সিল কর্তৃপক্ষ জুলাই, ২০১৪ সাল থেকে আন্তর্জাতিক ক্রিকেট অঙ্গনে তার বোলিং নিষিদ্ধ ঘোষণা করে। অতঃপর ডিসেম্বর, ২০১৪ সালে তার উপর আরোপিত নিষেধাজ্ঞা উঠিয়ে নেয়া হয়।
মূল্যায়ন
২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে স্টিভ স্মিথ, কেন উইলিয়ামসন ও বিরাট কোহলি’র সাথে তাকেও অন্তর্ভুক্ত করেন।
বালট (খাদ্য)
বালট একটি হাঁসের ক্রমবিকাশমান ভ্রূণ (নিষিক্ত হাঁসের ডিম), যা সেদ্ধ করে ডিমের খোসার মধ্যে খাওয়া হয়। এটা সাধারণত ফিলিপাইনের রাস্তায় খাদ্য হিসেবে বিক্রি করা হয়।  বালট দক্ষিণ পূর্ব এশীয় দেশ যেমন লাওস (লাও ভাষায় খাই লুক ໄຂ່ລູກ), কম্বোডিয়া (কম্বোডিয় ভাষায় পং টিয়া কুন ពងទាកូន)  এবং ভিয়েতনামে (ভিয়েতনামী ভাষায় ত্রুন ভিত লন বা হট ভিত লন) খুব পরিচিত খাবার। এটি প্রায়ই বিয়ারের সাথে পরিবেশিত হয়। তাগালোগ এবং মালয় শব্দ "বালট" মানে "আবৃত"।
রন্ধনপ্রণালী
চীন এর এমনই একটি রান্নার নাম "মাওদান" ,মোদান, ওয়াঙ্গজিদান  or হউঝুজি. মনে করা হয় যে, চীনা ব্যবসায়ী এবং অভিবাসীরা নিষিক্ত হাঁসের ডিম খাওয়ার ধারণা ফিলিপিনে নিয়ে আসে। যদিও, বালট তৈরির জ্ঞান ও নৈপুণ্য বালট-নির্মাতাদের(মাঙ্গবাবালট) দ্বারা স্থানীয় বিশিষ্টতা পেয়েছে। যান্ত্রিকীকরণ না করে, হস্ত উৎপাদিত বালটকে ঐতিহ্য হিসাবে গ্রাহন করা হয়। যদিও সমগ্র ফিলিপাইনে বালট উৎপাদন করা হয় তবে, পাটেরজ এর বালট-প্রস্তুতকারকদের তাদের সাবধান নির্বাচন এবং যত্নশীল অণ্ডস্ফুটনের জন্য বিখ্যাত মনে করা হয়।
নিষিক্ত হাঁসের ডিম সূর্যালোকে উষ্ণ রাখা হয় এবং উষ্ণতা বজায় রাখার জন্য ঝুড়ি মধ্যে সংরক্ষণ করা হয়। নয় দিন পর, ডিমের ভিতরে ভ্রূণ প্রকাশ হচ্ছে কিনা বোঝার জন্য একে আলোর সামনে পরীক্ষা করা হয়। এর প্রায় আট দিন পরে, বালট রান্না, বিক্রি এবং খাওয়ার উপযোগী হয়ে যায়। বিক্রেতারা বালি (উষ্ণতা বজায় রাখার জন্য) ভর্তি ঝুরি থেকে রান্না করা বালট লবণের ছোট প্যাকেট সহ বিক্রি করে। না রান্না করা কাঁচা বালট দক্ষিণ পূর্ব এশিয়ায় খুব কমই বিক্রি হয়। মার্কিন যুক্তরাষ্ট্র, এশিয়ার বাজারে মাঝে মাঝে কাঁচা বালট বিক্রি করা হয়। রান্নার প্রক্রিয়া সেদ্ধ মুরগির ডিম রান্না থেকে অভিন্ন এবং গরম গরম খাওয়া হয়।
যে হাসের ডিমগুলি নয় থেকে বার দিনের কম তা দেয়ার ফালে সঠিকভাবে বালটের রূপ পায় নি, সেগুলিকে পোনি হিসাবে বিক্রি করা হয়। এগুলি দেখতে, গন্ধে এবং স্বাদে সাধারণ সেদ্ধ করা শক্ত ডিমের মতো হয়। ফিলিপিনো কুইঝিন/রান্নাতে একে মাঝে মাঝে নাড়িয়ে ও ভেজে স্ক্রাম্বল্ড ডিমের মতো করে ভিনিগার এর সাথে পরিবেশন করা হয়।
বালট রান্না করার আগে কতদিন তা দেয়া উচিত তা স্থানভেদে বিভিন্ন হয়। ফিলিপাইনে, ১৭ দিনের তা দেয়া বালট আদর্শ, একে তখন বলা হয় বালট সা পুটী ("সাদায় আবৃত")। তখন পর্যন্ত ভিতরে কুক্কুটের ঠোঁট, পালক বা পা দেখা যায় না এবং হাড় গঠিত হয় না। ভিয়েতনামীরা ১৯ থেকে ২১ দিন তা দেয়া বালট পছন্দ করে, ততোদিনে কুক্কুটকে শিশুর হাঁস হিসাবে বোঝা যায় এবং হাড়গুলি মোটামুটি দৃঢ় হয়, যা রান্নায় নরম হয়।
দক্ষিণ-পূর্ব এশিয়ার বাইরে
দক্ষিণ-পূর্ব এশিয়ার বাইরে বালটকে একটি ট্যাবু খাদ্য হিসাবে ধরা হয় এবং বাস্তবমুখি টেলিভিশন শো-এ দর্শান হয় যেমন কিনা বিজার ফুডস উইথ আন্ড্রু জিম্যান অথবা, খাওয়ার প্রতিদ্বন্দ্বিতার অংশ হিসাবে, যেমন, ২০০২ সালের ফিয়ার ফ্যাক্টর,২০১৩ সালের হেল'স কিচেন, দ্য অ্যামেজিং রেস অস্ট্রেলিয়া ২ এবং দ্য অ্যামেজিং রেস ইউক্রেন, সারভাইভার: পালাউ, সারভাইভার: চীন এবং সারভাইভার:ক্যারাময়া।
আমেরিকায় বালট এশিয়ার বাঁ, ভিয়েতনামের বাজারের মতো বিক্রি হয়। যদিও সেগুলি কতদিনের তা দেয়া বা কতটা তাজা তা নিয়ে সন্দেহ থাকে।
উপকারিতা
ভিয়েতনামের প্রচলিত বিশ্বাস মতে, গর্ভবতী অথবা, প্রসবপরবর্তী মহিলাদের জন্য এই ডিম একটি পুষ্টিকর এবং বলপ্রদায়ী খাদ্য।
সরিতা চৌধুরী
সরিতা চৌধুরী (জন্ম: ১৯৭৭) দক্ষিণ দিল্লির প্রাক্তন মেয়র এবং ভারতীয় জনতা পার্টির নেতা।
তিনি মহর্ষি দয়ানন্দ বিশ্ববিদ্যালয় থেকে বি.এড এবং এলএলবি ডিগ্রিধারী ছিলেন।
রবি কল্পনা
রবি ভেঙ্কটেশ্বরলু কল্পনা (জন্ম ৫ মে ১৯৯৬) একজন ভারতীয় ক্রিকেটার। তিনি ভারতীয় মহিলা জাতীয় ক্রিকেট দলে উইকেট-রক্ষক এবং ডানহাতি ব্যাটার হিসেবে তার জাতীয় স্তরের ক্যারিয়ার শুরু করেছিলেন।
ব্যক্তিগত জীবন
তার বাবা একজন অটোরিকশাচালক এবং কল্পনা তার বাবা -মাকে খুব কম বয়সে তার বিয়ে বন্ধ করতে রাজি করানোর জন্য সংগ্রাম করেছিলেন। "আমার সবচেয়ে স্মরণীয় জয় এখন পর্যন্ত আমার পরিবারকে বোঝানো এবং আমার বিয়ে বন্ধ করা যা প্রায় আকস্মিকভাবে ঘটতে পারতো", তিনি বলেন।
কল্পনা ভারতীয় রেলওয়েতে কাজ করেন, এবং বিজয়ওয়াড়ায় থাকেন। তিনি বিজয়ওয়াড়ার নালন্দা ডিগ্রি কলেজ থেকে বি.কম ডিগ্রি অর্জন করেছেন।
কর্মজীবন
তিনি অন্ধ্রপ্রদেশ ক্রিকেট অ্যাসোসিয়েশন (APCA) থেকে ৪০০০ টাকা ভাতা নিয়ে রাজ্য দলের হয়ে খেলার মাধ্যমে তার কর্মজীবন শুরু করেছিলেন।
তিনি প্রাথমিকভাবে দক্ষিণ অঞ্চল বিভাগের অনূর্ধ্ব ১৬ দলের জন্য খেলতেন। ২০১১ সালে, তিনি অনূর্ধ্ব ১৯ দলের হয়ে এবং তারপর ২০১২ সালে ইন্ডিয়া গ্রিন টিমের হয়ে, ২০১৪ সালে সিনিয়র সাউথ জোন দলের হয়ে খেলেন। এরপর তিনি ২০১৫ সালে ভারতীয় মহিলা ক্রিকেট দলের জন্য নির্বাচিত হন। এরপরই ২০১৫ সালে নিউজিল্যান্ডের বিপক্ষে তার আন্তর্জাতিক অভিষেক হয়।
নাজমুল হাসান জাহেদ
নাজমুল হাসান জাহেদ (জন্ম: অজানা, মৃত্যু: ১৬ অগাস্ট ২০১০) বাংলাদেশ আওয়ামীলীগের রাজনীতিবিদ। ২০০১ সালের সংসদ নির্বাচনে হবিগঞ্জ-২ আসনে তিনি আওয়ামী লীগ থেকে নির্বাচিত সংসদ সদস্য ছিলেন।
জন্ম ও পারিবারিক জীবন
নাজমুল হাসান জাহেদ হবিগঞ্জের বানিয়াচং উপজেলার কামালখানি গ্রামে জন্মগ্রহণ করেন। তার পিতা ছিলেন একজন ভূস্বামী। তার মায়ের নাম সৈয়দা সুফিয়া খাতুন। তার পূর্বপুরুষরা ছিলেন ঐ অঞ্চলের জমিদার। তিনি ব্র্যাকের প্রতিষ্ঠাতা চেয়ারম্যান স্যার ফজলে হাসান আবেদের বড় ভাই। তিনি বাংলাদেশ ন্যাশনাল টি কোম্পানির (এনটিসি) পরিচালক ছিলেন।
রাজনৈতিক ও কর্মজীবন
২০০১ সালের সংসদ নির্বাচনে হবিগঞ্জ-২ আসনে তিনি আওয়ামী লীগ থেকে নির্বাচিত সংসদ সদস্য ছিলেন।
মৃত্যু
নাজমুল হাসান জাহেদ ১৬ অগাস্ট ২০১০ সালে এ্যাপেলো হাসপাতালে বার্ধক্যজনিত কারণে তার মৃত্যু হয়। মৃত্যুকালে তার বয়স হয়েছিল ৮০ বছর। তাকে হবিগঞ্জের বানিয়াচংয়ে পারিবারিক গোরস্তানে দাফন করা হয়। তার সৃতিতে স্মরণে পারিবারিক ভাবে হবিগঞ্জের বানিয়াচং উপজেলায় নাজমুল হাসান জাহেদ একাডেমি প্রতিষ্ঠা করা হয়।
ঘূর্ণিঝড় নার্গিস
নামকরণ
"নার্গিস" একটি উর্দু শব্দ। এটি এক ধরনের হলুদ রঙের ফুল। এটি ইংরেজিতে "ড্যাফোডিল" নামে পরিচিত।
২০২১ বাংলাদেশে সাম্প্রদায়িক সহিংসতা
বাংলাদেশের কুমিল্লায় পূজামণ্ডপ, মন্দির ও প্রতিমা ভাঙচুর এবং অগ্নিসংযোগের ঘটনার পর সরকার ২২টি জেলায় বিজিবি (বর্ডার গার্ড বাংলাদেশ) মোতায়েন করে। সরকারের পক্ষ থেকে সাধারণ মানুষকে শান্ত থাকার আহ্বান জানানো হয়। পুলিশের তথ্য অনুযায়ী ২০২১ সালের ১৪ই অক্টোবর পর্যন্ত কুমিল্লা ও চট্টগ্রাম রেঞ্জের বিভিন্ন এলাকায় ‘উসকানি দিয়ে’ মন্দিরে হামলা ও ভাঙচুরের ঘটনায় ৪৩ জনকে আটক করা হয়েছে। ঘটনার পর ছয়টি জেলায় ইন্টারনেট সংযোগ বন্ধ এবং ১৫ অক্টোবর সারা দেশের ফোরজি ও থ্রিজি ইন্টারনেট সেবা বন্ধ রাখা হয়; যদিও সংশ্লিষ্ট কর্তৃপক্ষ সেবা বিঘ্নের জন্য কারিগরি ত্রুটির কথা উল্লেখ করে। পূজামণ্ডপটিতে কে বা কারা কুরআন রেখেছিল, তাদের চিহ্নিত করতে তদন্ত কমিটি গঠন করা হয়। কুমিল্লায় পূজামণ্ডপের ঘটনা নিয়ে ফেসবুকে লাইভ ভিডিও ছড়ানোর জন্য ফয়েজ আহমেদকে ১৩ অক্টোবর রাতে ও গোলাম মাওলাকে ১৪ অক্টোবর রাতে পুলিশ গ্রেফতার করে।
ঘটনার সূত্রপাত
১৩ অক্টোবর ২০২১, বুধবার দূর্গাপূজা চলাকালিন সময়ে অষ্টমীর দিনে খুব ভোরে কুমিল্লা শহরের নানুয়ারদীঘির পাশের একটি পূজামণ্ডপের বাইরে রাম-সীতা-লক্ষ্মণ-হনুমান মূর্তিরস্থলে হনুমান মূর্তির কোলের উপর একটি কুরআন দেখা যায়। বিষয়টি দেখার পর কেউ একজন বাংলাদেশের জাতীয় জরুরি সেবা ৯৯৯ এর মাধ্যমে জানালে কুমিল্লা কোতোয়ালী থানার ভারপ্রাপ্ত কর্মকর্তা এসে সেটি সরিয়ে ফেলে। কিন্তু ওই দিন সকাল ১০টা নাগাদ এর একটি ছবি ও ভিডিও ব্যাপকভাবে সামাজিক মাধ্যমে ছড়িয়ে পড়ে। যেখানে দেখা যায়, মূর্তির হাঁটুর কাছে কুরআন রয়েছে এবং হনুমান মূর্তির হাতে থাকা অস্ত্রটি (গদা) নেই। অনেকে বিষয়টি নিয়ে উস্কানিমূলক বক্তব্য দিয়ে কুরআন অবমাননার অভিযোগ করতে থাকেন। বিষয়টি সামাজিক যোগাযোগ মাধ্যমে ব্যাপকভাবে ভাইরাল হলে দেশজুড়ে বিভিন্ন জেলায় পূজামণ্ডপে হামলা, ভাঙচুর, মারধরের ঘটনা ঘটতে থাকে। পরবর্তীতে বাড়িঘর ভাঙচুর, আগুন দেয়ার ঘটনাও ঘটে। পুলিশ তদন্তে জানা যায়, সেখানে কুরআন রেখেছিল ইকবাল হোসেন নামক এক ব্যক্তি। সিসি ক্যামেরার ফুটেজে দেখা যায় ঐদিন মধ্যরাতে নিকটবর্তী একটি মাজার থেকে কুরআন হাতে বের হয়ে তাকে পূজা মণ্ডপের দিকে যেতে দেখা যায় এবং শেষে হনুমানের হাতের অস্ত্রটি নিয়ে রাস্তায় ঘুরাফেরা করতে দেখা যায়। যা দেখে ইকবাল হোসেনকে সনাক্ত করা সম্ভব হয়।  সংশ্লিষ্ট মামলায় পরবর্তিতে ৫০ জনের বেশি আসামিকে গ্রেপ্তার করা হয়।
কুমিল্লা জেলা
কুরআন অবমাননার অভিযোগে ২০২১ সালের ১৩ই অক্টোবর বুধবার সকালে প্রথমে কুমিল্লার নানুয়া দীঘির পাড়ের পূজামণ্ডপে হামলা চালানো হয়। এরপর আরও বেশকিছু পূজামণ্ডপে হামলা করা হয়। নানুয়া দীঘি থেকে প্রায় এক কিলোমিটার দূরে শহরের চকবাজার এলাকায় (কাপুড়িয়াপট্টি) শত বছরের পুরনো চাঁন্দমনি রক্ষাকালী মন্দির। চাঁন্দমনি কালী মন্দিরে বেলা ১১টা থেকে ৩টা পর্যন্ত তিন দফায় হামলা করা হয়। উক্ত মন্দিরে চার ঘণ্টায় ৩ বার হামলা করা হয়। সেখানে সকাল ১১টার সময় প্রথম হামলার ঘটনা ঘটে। মন্দির কমিটির সাধারণ সম্পাদক হারাধন চক্রবর্তী বিডিনিউজ টোয়েন্টিফোর ডটকম (bdnews24.com) কে বলেন, ‘‘প্রথম দফায় হামলার চেষ্টা হয়। তবে ফটক টপকে তারা ঢুকতে পারেনি। সাড়ে ১২টার দিকে আরেকবার হামলার চেষ্টা করে তারা। কিছুক্ষণ ঢিলাঢিলি করে চলে যায়। এরপর বেলা ৩টার দিকে তারা মই, হাতুড়ি, পেট্রোল নিয়ে চুড়ান্ত হামলা চালিয়ে সব ভেঙেচুড়ে, পুড়িয়ে চলে যায়।’’ চাঁন্দমনি কালী মন্দিরে মই দিয়ে দেয়াল টপকে ভেতরে ঢুকে আগুন ধরিয়ে দেওয়া হয়। মন্দির কর্তৃপক্ষ জানায় যে দীর্ঘ সময় ধরে ফোন করে পুলিশের সাহায্য পাওয়া যায়নি। সেখানে চার ঘণ্টায়ও পুলিশ আসেনি। রাজ রাজেশ্বরী কালীবাড়ি মন্দিরে ও হামলা করা হয় । এতে দিলীপ কুমার দাস ইটের আঘাতে আহত হন। প্রথমে তাকে কুমিল্লা মেডিকেল কলেজ হাসপাতালে নেয়া হয়। পরে  অবস্থার অবনতিতে  তাঁকে  ঢাকা মেডিকেল কলেজ হাসপাতালে নিয়ে যাওয়া হয়। ২১ অক্টোবর তার সেখানে মৃত্যু হয়।
চাঁদপুর জেলা
চাঁদপুর জেলার হাজীগঞ্জ উপজেলার মনিনাগ এলাকা থেকে একটি মিছিল এসে ১৩ই অক্টোবর রাত ৮টার পর লক্ষ্মীনারায়ণ জিওর আখড়ায় (মন্দির) হামলা চালায়। বাজারের ওই মন্দির ছাড়াও ত্রিনয়নী সংঘের পূজামণ্ডপ, লহ্মীনারায়ণজী আখড়া,রামকৃষ্ণ মিশন আশ্রম,জমিদারবাড়ি দুর্গা মন্দির, শ্মশান কালী মন্দির, নবদুর্গা সংঘ পূজামণ্ডপ, দশভূজা সংঘ পূজামণ্ডপ, সোনাইমুড়ি গ্রামের পূজামণ্ডপ, হাজীগঞ্জ শহর পূজামণ্ডপ, রামপুর লোকনাথ মন্দির, ভদ্রকালী মন্দির, ত্রিশুল সংঘ পূজামণ্ডপ, রামপুর বলক্ষার বাজার পূজামণ্ডপ, হাজীগঞ্জ রাধাগোবিন্দ মন্দির, বাজারগাঁও মুকুন্দ সাহার বাড়ির দুর্গা মন্দির, হাটিলা গঙ্গানগর দূর্গা মন্দিরও কয়েকটি মন্দিরে হামলা হয়। হামলাকারীদের পুলিশ বাধা দিলে সংঘর্ষ শুরু হয়। সংঘর্ষে ৩ জন নিহত ও ১৭ জন পুলিশ সদস্য আহত হয়। এরপরে প্রশাসন হাজীগঞ্জ পৌর এলাকায় ১৪৪ ধারা জারি করে। একই সঙ্গে বুধবার রাতে আইন-শৃঙ্খলা পরিস্থিতি স্বাভাবিক রাখতে দুই প্লাটুন বিজিবি মোতায়েন করা হয়। চাঁদপুরের হাজীগঞ্জে মুসলিম ধর্মান্ধরা একটি হিন্দু পরিবারের মা, তার মেয়ে এবং তার ভাতিজিকে ধর্ষণ করে বলে সামাজিক যোগযোগ মাধ্যমে খবর প্রকাশ পায়। তবে এরকম ঘটনা ঘটেনি বলে এবং এটি গুজব বলে সংবাদমাধ্যকে জানায় স্থানীয় পূজা উদযাপন পরিষদ। হাজীগঞ্জ উপজেলা হিন্দু-খ্রিস্টান-বৌদ্ধ ঐক্য পরিষদের সাধারণ সম্পাদক সত্য ব্রত ভদ্র মিঠুন বাংলানিউজকে বলেন, “হাজীগঞ্জের কোথাও হিন্দু সম্প্রদায়ের কোনো পরিবারে ধর্ষণের ঘটনা ঘটেনি। সামাজিক যোগাযোগ মাধ্যমে সম্পূর্ণ মিথ্যা অপপ্রচার করা হচ্ছে। যা গুজব। ”
নোয়াখালী জেলা
মুসলিম ধর্মান্ধরা ১৩ই অক্টোবর নোয়াখালী জেলার হাতিয়ায় শংকর মার্কেটে আশুতোষ ডাক্তার বাড়ির পূজামণ্ডপ, জগন্নাথ মহাপ্রভুর সেবাশ্রম পূজা মন্দির, রাধাগোবিন্দ সেবাশ্রম পূজা মন্দির, শ্রী লোকনাথ মন্দির পূজামণ্ডপ, তপোবন আশ্রম পূজা মন্দির, গুরুচাঁদ সত্যভামা পূজা মন্দির, হাতিয়া পৌরসভা কালী মন্দিরে আক্রমণ করে এবং হিন্দুদের ৪-৫টি ঘর ভাঙচুর করে। নোয়াখালী জেলার বেগমগঞ্জ উপজেলার ছয়আনি বাজারের ২০২১ সালের ১৪ অক্টোবর বৃহস্পতিবার রাতে একটি পূজামণ্ডপে হামলা ও আগুন লাগানো হয়। পরের দিন ১৫ই অক্টোবর চৌমুহনীতে জুমার নামাজের পর মিছিলকারীরা 'তৌহিদী জনতা' ব্যানার নিয়ে হামলার উদ্দেশ্যে মিছিল করে। মিছিলটি সেখানকার কলেজ রোডে হামলা করে। পুলিশ মিছিলকারীদের বাধা প্রদান করলে সংঘর্ষ শুরু হয়। চৌমুহনীতে সংঘর্ষের জের ধরে মিছিলকারীরা হিন্দু সম্প্রদায়ের লোকজনের শ্রীকৃষ্ণ মিষ্টান্ন ভান্ডার, রামকৃষ্ণ মিষ্টান্ন ভান্ডারসহ কিছু দোকানপাট ও বাড়িঘরে হামলা চালায়। হামলার সাথে জড়িত থাকার কারণে পুলিশ তিন ব্যক্তিকে(১৫ই অক্টোবর) আটক করে। পুলিশের তথ্য অনুযায়ী, হামলার কারণে যতন কুমার সাহা নামে এক ব্যক্তির মৃত্যু হয়। যতন সাহাকে হত্যার বর্ণনা দিয়ে তার ভগ্নিপতি উৎপল সাহা দৈনিক সমকালকে বলেন, পুলিশ জানায়, এখলাসপুরে আরও একটি মন্দিরের ভেতরে ঢুকে মূর্তি ভাঙচুর করা হয়। নোয়াখালী জেলার ইসকন মন্দিরে ১৫ই অক্টোবর শুক্রবারে তৌহিদী জনতারা হামলা করে। ইস্কনের সদস্য পার্থ দাসকে ২০০ জনেরও বেশি লোক নির্মমভাবে হত্যা করে। তার মৃতদেহ মন্দিরের পাশের পুকুরে পাওয়া যায়।   মুসলিম ধর্মান্ধরা নোয়াখালিতে রাম ঠাকুরের সমাধি আশ্রমে হামলা চালিয়ে পুরো ধ্বংস করে ৷
কক্সবাজার জেলা
কক্সবাজার জেলার পেকুয়া ইউনিয়নের বিশ্বাসপাড়ার পূজামণ্ডপ ও আরেকটি পূজামণ্ডপে প্রতিমা এবং স্থানীয় হরিমন্দিরে লুটপাট ও ভাঙচুরের পাশাপাশি ১৬টি বসতঘরও লুট করা হয়। ১৩ই অক্টোবর বুধবার সন্ধ্যায় একদল লোক মিছিল নিয়ে এসে হামলা ও ভাংচুর চালায়। খবর পেয়ে পুলিশ ঘটনাস্থলে পৌঁছালে হামলাকারীদের সঙ্গে পুলিশের ধাওয়া পাল্টা-ধাওয়ার ঘটনা হয়। পরিস্থিতি নিয়ন্ত্রণে আনতে পুলিশ ফাঁকা গুলি ছোড়ে। হামলাকারীরা পালিয়ে যাওয়ার সময় আশপাশের হিন্দু সম্প্রদায়ের বেশ কয়েকটি বসতবাড়িতে ভাংচুর চালায়। হামলাকারীরা শিলখালী ইউনিয়নের কাছারী মুরা শীল পাড়া পূজামণ্ডপ ও স্থানীয় সরস্বতী মন্দিরে দুর্গা প্রতিমা ভাঙচুর এবং মগনামায় কয়েকটি হিন্দু বাড়িতে হামলা-ভাঙচুর করে। পরিস্থিতি নিয়ন্ত্রণে পুলিশ ও র‌্যাবসহ আইন-শৃংখলা বাহিনীর অতিরিক্ত সদস্য মোতায়েন করা হয়। সেই রাতেই বিভিন্ন স্থানে অভিযান চালিয়ে ঘটনায় জড়িত সন্দেহে নয়জনকে আটক করা হয়।
চট্টগ্রাম জেলা
চট্টগ্রামের জেলার বাঁশখালী ও কর্ণফুলী উপজেলার মণ্ডপে হামলা-ভাঙচুরের ঘটনা ঘটে। জেএম সেন হলে পূজা মণ্ডপে হামলার ঘটনা ঘটে। এতে ৮৩ জনের নাম উল্লেখ করে মামলা করে পুলিশ, একইসাথে কয়েকশ অজ্ঞাত ব্যক্তিকে আসামি করা হয়। চট্টগ্রাম মহানগর পূজা উদযাপন পরিষদ হামলার বিরুদ্ধে অবস্থান নিয়ে নিরাপত্তা না পাওয়া পর্যন্ত প্রতিমা বিসর্জন না দেয়ার ঘোষণা দেয়। পরবর্তীতে পুলিশ ও রাজনৈতিক নেতাদের আশ্বাসে নির্ধারিত সময়ের পাঁচ ঘণ্টা পরে প্রতিমা বিসর্জন দেয়া হয়।
হামলার প্রতিবাদে চট্টগ্রামে হিন্দু, বৌদ্ধ, খ্রিস্টান ঐক্য পরিষদ পরদিন আধাবেলা হরতাল ডাকে। পরদিন শনিবার আধাবেলা হরতাল পালিত হয়। হামলার প্রতিবাদে বিক্ষোভ আয়োজিত হয়।
বান্দরবান জেলা
১৪ অক্টোবর কুরআন অবমাননার অভিযোগ ছড়িয়ে সর্বস্তরের তৌহিদী জনতা বান্দরবান জেলার লামা উপজেলায় সভা করে। লামা কোর্ট জামে মসজিদের ইমাম মাওলানা আজিজুল হক এই সভার সভাপতি ছিল। এতে বক্তব্য দেয় লামা পৌরসভার মেয়র মোঃ জহিরুল ইসলাম, লামা বাজার কেন্দ্রীয় জামে মসজিদের ইমাম মাওলানা মোঃ ইব্রাহিম সহ অনেকে। এরপর তারা একটি বিক্ষোভ মিছিল বের করে লামা বাজার পার হয়ে মাছ বাজারের মোড়ে গিয়ে সহস্র মানুষ ১০ টায় লামা বাজার কেন্দ্রীয় হরি মন্দিরে হামলা করে মন্দিরের মালামাল,লোহার গেইট, সীমানা দেয়াল, প্যান্ডেল, ডেকোরেশনের গেইট ভেঙে ফেলে। হামলাকারীরা ৩০টির বেশি হিন্দুদের দোকানপাট ও ৫টির বেশি বাড়িতে ভাংচুর ও লুটপাট করে। তারা ইটপাটকেল ছুঁড়ে ৫০ জন হিন্দুদের আহত করে। সকাল ১০টা থেকে বিকেল ৩টা পর্যন্ত ৫ ঘন্টা ব্যাপী এই আক্রমণ চলে।
ফেনী জেলা
১৬ অক্টোবর বিকেলে কুমিল্লাতে পূজা মন্ডপে আক্রমণের প্রতিবাদে ফেনী জেলাতে হিন্দুরা শান্তিপূর্ণ মিছিল করছিল। কিন্তু সে সময় ফেনী কেন্দ্রীয় জামে মসজিদ থেকে আসরের নামাজ শেষে বের হওয়া মুসল্লীরা বিভিন্ন ইসলামিক শ্লোগান দিয়ে আক্রমণ করে। হিন্দুদের উপর ইট ছুঁড়ে মারা হয় ও বাঁশ নিয়ে হামলা করা হয়। বাঁশপাড়া দুর্গামন্দির,জয়কালী মন্দির,কালীপাল গাজীগঞ্জ আশ্রম সহ একাধিক মন্দিরে হামলা করা হয়। এছাড়া হিন্দুদের ২০টি দোকানেও হামলা করে লুটপাট ও ভাংচুর করা হয়। সন্ধ্যা থেকে রাত ৮টা পর্যন্ত এই হামলা চলে। ট্রাংক রোডে যান চলাচল ও দোকানপাট বন্ধ হয়ে যায়। এই ঘটনায় ২৯ জন আহত হয়। এই ঘটনার মূল হোতা আহনাফ তৌসিফ মাহমুদ লাবিবকে র‍্যাব ১৭ অক্টোবর সকালে গ্রেপ্তার করে। র‍্যাব জানায়,"ফেনী পৌরসভার ১৭ নম্বর ওয়ার্ডের মধ্যম রামপুর গ্রামের বাসিন্দা লাবিবকে তার বাড়ি থেকে গ্রেপ্তার করা হয়েছে। জিজ্ঞাসাবাদে লাবিব র‌্যাবকে জানায়, গত শনিবার সন্ধায় সে ফেনীর বড় মসজিদে মাগরিবের নামাজ পড়ে তার দুই বন্ধু মুন্না ও সফীকে সঙ্গে নিয়ে এক বোতল পেট্রোলসহ কালী মন্দিরে যায়। সেখানে মন্দিরের পুরোহিতকে ব্যাপক মারধর ও মন্দিরে আগুন লাগিয়ে দেওয়ার ভয় দেখিয়ে, বলে লুঙ্গি পর, না হয় ধুতিকে লুঙ্গির মতো করে ঝুলিয়ে পর। এরপর তাকে 'লা হাওলা ওয়ালা কুওয়াতা ইল্লা বিল্লাহিল আলিউল আজিম এবং লা ইলাহা ইল্লাল্লাহু মুহাম্মাদুর রাসুলুল্লাহ' পড়তে বলে।"
মুন্সীগঞ্জ জেলা
১৫ অক্টোবর মুন্সীগঞ্জের সিরাজদিখানে একটি মন্দিরে ৬টি প্রতিমা ভাঙচুর করা হয়।
ঢাকা জেলা
একই দিনে কুমিল্লায় ‘কুরআন অবমাননার' অভিযোগ তুলে ২০২১ সালের ১৫ই অক্টোবর শুক্রবার ঢাকার বায়তুল মোকাররম থেকে জুমার নামাজের পর ‘মালিবাগ মুসলিম সমাজ' ব্যানার নিয়ে কয়েকশ মানুষ বিক্ষোভ মিছিল শুরু করে৷ পুলিশ বিক্ষোভকারীদের কাকরাইলের নাইটিঙ্গেল মোড়ের কাছে বাধা প্রদান করে। এরপরে মিছিলকারীরা দুই ভাগ হয়ে যায়৷ তাদের একটি অংশ বিভিন্ন অলিগলিতে ঢুকে পুলিশকে লক্ষ্য করে ঢিল ছুড়তে শুরু করে৷ পুলিশ তখন বিভিন্ন গলির মুখে অবস্থান নেয় এবং টিয়ারশেল ও শটগানের গুলি ছোঁড়ে৷ পুলিশ সেখান থেকে বিক্ষোভবিক্ষোভ একজনকে ধরে রমনা থানায় নিয়ে যায়৷
দুই পক্ষের মধ্যে থেমে থেমে প্রায় আধা ঘণ্টার মতো সংঘর্ষ এবং ধাওয়া–পাল্টাধাওয়ার ঘটনা ঘটে। সংঘর্ষের সময় পাঁচ পুলিশ সদস্যসহ সাতজন আহত হন। আহত দুই বিক্ষোভকারীকে ঢাকা মেডিকেল কলেজ হাসপাতালে ভর্তি করা হয়। পুলিশের রমনা জোনের সহকারী কমিশনার বায়জিদুর রহমান জানান, যে "সংঘর্ষে তিনিসহ পাঁচ পুলিশ সদস্য আহত হয়েছেন"।
গাজীপুর জেলা
গাজীপুর জেলাতে মুসলিম জনতা ১৩ অক্টোবর কাশিমপুর সুবল দাশের পারিবারিক মন্দির ও কাশিমপুর বাজার কালী মন্দিরে ভাঙচুর ও লুটপাট করা হয়। কাশিমপুরের শ্রীশ্রী রাধা গোবিন্দ মন্দিরে ১৪ অক্টোবর সকালে হামলা চালানো হয়। এরপর একই দিনে কিছু লোক কাশিমপুর পশ্চিমপাড়ার ব্যবসায়ী সুবল দাসের পারিবারিক মন্দিরে এবং স্থানীয় পালপাড়া নামাবাজার সর্বজনীন মন্দিরে হামলার ঘটনা ঘটে। হামলার সাথে যুক্ত থাকার জন্য ঘটনাক্রমে ২০ হামলাকারীকে আটক করে পুলিশের নিকট হস্তান্তর করা হয়। তাদের কাছে পুলিশ মূল ষড়যন্ত্রকারী লুৎফর রহমান, সাইফুল ইসলাম ও রবিউল হাসানের কথা জানতে পারে। পুলিশ বলে,"কুমিল্লার ঘটনার জের ধরে পোশাক শ্রমিকদের কৌশলে রাস্তায় নামিয়ে মন্দির ভাঙচুর করতে মুখ্য ভূমিকা পালন করে জামায়াত-শিবিরের নেতা  লুৎফর রহমান, সাইফুল ইসলাম ও রবিউল হাসান নামে তিন ব্যক্তি।
মৌলভীবাজার জেলা
মৌলভীবাজার জেলার কমলগঞ্জ উপজেলার বিভিন্ন স্থান থেকে কুমিল্লায় পূজামণ্ডপে কুরআনের অবমাননার অভিযোগ তুলে ১৩ই অক্টোবর বুধবার সন্ধ্যার পর থেকে উপজেলার বিভিন্ন স্থানে বিক্ষোভ মিছিল বের হয়। ১৩ই অক্টোবর বুধবার রাত সাড়ে ৮টা থেকে রাত ১০টার মধ্যে দুটি প্রতিমা ও পাঁচটি মণ্ডপে ভাঙচুর করা হয়। রাত সাড়ে ৮টায় মুন্সীবাজার ইউনিয়নের মঈডাইল পূজামণ্ডপের মূর্তি, কামারছড়া চা বাগান পূজামণ্ডপের মূর্তিসহ আরো তিনটি মণ্ডপের মূর্তি ভাঙচুর করা হয়। কুলাউড়া উপজেলায় বিক্ষোভ মিছিল ও ভাঙচুরের ঘটনা ঘটে।
কুড়িগ্রাম জেলা
কুমিল্লার পূজামণ্ডপে কুরআন অবমাননার অভিযোগ তুলে ১৩ অক্টোবর রাতে কুড়িগ্রামের উলিপুর উপজেলার গুনাইগাছ, থেতরাই ইউনিয়নের ৭ টি মন্দির নেফরা শ্রী শ্রী দুর্গা মন্দির, হোকডাঙা ভারতপাড়া সর্বজনীন দুর্গা মন্দির, পশ্চিম কালুডাঙ্গা ব্রাহ্মনপাড়া দুর্গা মন্দির, পশ্চিম কালুডাঙ্গা সর্বজনীন দুর্গা মন্দির, থেতরাই ফাসিদাহ বাজার সার্বজনীন দুর্গামন্দির, হাতিয়া পুরাতন অনন্তপুর বাজার সার্বজনীন দুর্গামন্দির ও হাতিয়া ভবেশ নমঃদাস পাড়া দুর্গা সর্বজনীন মন্দিরে হামলা, ভাঙচুর ও আগুন লাগায় মুসলিম চরমপন্থিরা । এ ঘটনায় ৩৫ ব্যক্তির নাম উল্লেখ করে ও ৬০০-৭০০ জনকে অজ্ঞাতনামা হিসেবে মোট ৫ টি মামলা দায়ের করা হয়। এরমধ্যে পুলিশ ৪টি মামলার বাদি হয়েছে ও একটিতে মন্দির কমিটির সভাপতি বাদি হয়েছেন। উলিপুরের সাম্প্রদায়িক হামলার ঘটনার তিনটি মামলার প্রধান আসামী করা হয়েছে উপজেলা ইসলামী শাসনতন্ত্র আন্দোলনের সভাপতি আবু সাঈদ সুমন। পুলিশ জানায়, ১৭ অক্টোবর রাত পর্যন্ত ৩০ জন সন্ত্রাসীকে আটক করা হয়েছে। এর মধ্যে ৩টি মামলার প্রধান আসামি হচ্ছেন উপজেলা ইসলামী শাসনতন্ত্র আন্দোলনের সভাপতি আবু সাঈদ সুমন। তিনি পলাতক রয়েছেন। পুলিশ তাকে আটকের জোর চেষ্টা চালাচ্ছে।
হোকডাঙা ভারতপাড়া সর্বজনীন দুর্গা মন্দিরের সাধারণ সম্পাদক কমলেন্দু রায় বলেন, রাত বারোটার দিকে লাঠি নিয়ে একদল লোক এসে মন্দিরে প্রতিমা ভাঙচুর চালায়। এছাড়াও পাশের বাড়িতে হামলা করে তারা।
পশ্চিম কালুডাঙ্গা ব্রাহ্মনপাড়া দুর্গা মন্দিরের পুরোহিত জীবন কৃষ্ণ চন্দ্র চক্রবর্তী বলেন, রাত সাড়ে ১০টার দিকে প্রায় ১ হাজার থেকে ১২শ’ মানুষ এসে মন্দিরে হামলা ও অগ্নিসংযোগ চালায়। এতে প্রতিমাসহ সব কিছু ধ্বংস করে দেয়। থাম্ব|রংপুরের পীরগঞ্জে সহিংসতায় পুরে যাওয়া হিন্দুদের একটি ভ্যানগাড়ি।
রংপুর জেলা
১৭ অক্টোবর রবিবার রাত ১০টায় ফেসবুকে ইসলাম বিদ্বেষী মন্তব্য করার অভিযোগে ইসলাম ধর্মাবলম্বীরা রংপুর জেলার পীরগঞ্জ উপজেলার রামনাথপুর ইউনিয়নের হিন্দু অধ্যুষিত মাঝিপাড়া, বটতলা ও হাতীবান্ধা গ্রামে আক্রমণ করে। এ ঘটনায় মোট ৬৬টি পরিবার আক্রান্ত হয়।  এসব পরিবারের ৭টি টিনের বাড়ি, ৯টি ইটের তৈরি বাড়ি, ৪টি মাটির ঘর, ২টি দোকানসহ প্রায় ২৫টি বাড়ি ও দোকান আগুনে পুড়িয়ে দেয় দুর্বৃত্তরা। এসব বাড়িতে অগ্নি সংযোগ ছাড়াও লুট-পাট ও মন্দির ভাঙচুর করা হয়। হিন্দুরা প্রাণ বাঁচাতে গ্রাম ছেড়ে পালায়। রংপুর জেলা পুলিশের সহকারী পুলিশ সুপার (ডি) সার্কেল কামরুজ্জামান সংবাদমাধ্যমকে বলেন, ‘এক হিন্দু যুবক ফেসবুকে ধর্মীয় অবমাননাকর পোস্ট দিয়েছেন- এমন অভিযোগ তুলে এলাকায় উত্তেজনা ছড়িয়ে দেয়া হয়। ওই যুবকের বাড়িটি রক্ষা করতে পারলেও বেশ কিছু দূরের হিন্দুদের বাড়ি-ঘরে আগুন দেয় উন্মত্ত জনতা।’
হামলা-অগ্নিসংযোগের ঘটনাটি সংঘটনে নেতৃত্ব দেন রংপুর কারমাইকেল কলেজের দর্শন বিভাগের স্নাতকোত্তর শ্রেণির ছাত্র ও ওই বিভাগে ছাত্রলীগের কমিটির ১ নং সহ-সভাপতি এসএম সৈকত মণ্ডল (২৪)। তবে তার সম্পৃক্ততার বিষয়টি প্রকাশ পেলে গত ১৮ অক্টোবর তাঁকে অব্যাহতি দেওয়া হয় এবং তাকে আটকের পর অব্যহতির বিষয়টি প্রচার করা হয়।
আপত্তিকর মন্তব্য করা নিয়ে পীরগঞ্জে হামলার ঘটনার ৪০ দিন আগে রামনাথপুর ইউনিয়নের মাঝিপাড়া গ্রামের পরিতোষ সরকারের সাথে পার্শ্ববর্তী বড় মজিদপুর গ্রামের উজ্জ্বল হাসান (২১) এর কথা কাটাকাটি হয়। পরিতোষকে শায়েস্তা করার জন্য তার দেওয়া আপত্তিকর পোস্টের স্ক্রিনশট বিভিন্নজনের কাছে পাঠায় উজ্জ্বল। এতে আশেপাশের লোকজন সংগঠিত ও উত্তেজিত হয়ে ওঠে।
কালনেমী
কালনেমী হল একজন হিন্দু পৌরাণিক অসুর। তিনি হিরণ্যাক্ষের পুত্র এবং অন্ধকের ভাই। হিরণ্যাক্ষের পুত্র হিসাবে তাঁর জন্মের সময়, তিনি বিষ্ণু কর্তৃক নিহত হন এবং তাঁর ভাই শিব কর্তৃক নিহত হন। তার পরবর্তী পুনর্জন্মে, সে মথুরার রাজা উগ্রসেনের পুত্র কংস হিসাবে জন্মগ্রহণ করেছিলেন। তাঁর বোন ছিলেন দেবকী এবং দেবকীর পুত্র কৃষ্ণ ছিলেন বিষ্ণুর অবতার। এই জন্মেই কৃষ্ণ শেষ পর্যন্ত কংসকে হত্যা করেছিলেন।
মহাকাব্য রামায়ণে কালনেমী ছিলেন মারীচ এর পুত্র এবং রাবণের মন্ত্রী যাকে হনুমানকে হত্যা করার দায়িত্ব দেওয়া হয়েছিল। জলন্ধরার সহধর্মিণী বৃন্দা ছিলেন কালনেমীর মেয়ে। অসুর কালনেমী অন্ধকারের সময়কে প্রতিনিধিত্ব করে যা "দিন যত রাতের দিকে যায় এবং দ্বাপর যুগ কলি যুগের দিকে চলে যায় ততই বৃদ্ধি পায়।"
নেলসন ওধিয়াম্বো
নেলসন ওধিয়াম্বো (জন্ম: ২১ মার্চ ১৯৮৯) একজন কেনীয় ক্রিকেটার। তিনি ২০১৪ ক্রিকেট বিশ্বকাপ বাছাইপর্ব টুর্নামেন্টে কেনিয়ার পক্ষে খেলেন।
ফিফা অর্ডার অফ মেরিট
অর্ডার অফ মেরিট ফিফা কর্তৃক প্রদত্ত সর্বোচ্চ সম্মাননা। পুরস্কারটি বার্ষিক ফিফা কংগ্রেসে উপস্থাপন করা হয়। এটি সাধারণত ফুটবলের ক্ষেত্রে উল্লেখযোগ্য অবদান রাখা বিবেচিত ব্যক্তিদের প্রদান করা হয়।
ফিফা এর শতবার্ষিক কংগ্রেসে তারা তাদের অস্তিত্বের প্রতি দশকের জন্য একটি পুরস্কার দেয়। এই পুরস্কারগুলি ভক্ত, সংগঠন, ক্লাব এবং একটি আফ্রিকান ফুটবলের কাছে হস্তান্তর করা হয়েছিল। এটি ফিফা শতবার্ষিক অর্ডার অফ মেরীত হিসাবে উল্লেখ করা হয়।
পুরস্কার গ্রাহক সরাসরি এটি ফুটবলের সাথে জড়িত হতে হবে না। এমন একটি উল্লেখযোগ্য অ-ফুটবল ব্যক্তিত্ব ছিলেন নেলসন ম্যান্ডেলা যিনি দক্ষিণ আফ্রিকাকে আন্তর্জাতিক ফুটবলে ফিরিয়ে আনায় এটি জিতেছিলেন।
রাষ্ট্রহীনতা
আন্তর্জাতিক আইনে, একজন রাষ্ট্রহীন ব্যক্তি হচ্ছেন এমন একজন ব্যক্তি যাকে "কোনও দেশই তার রাষ্ট্রীয় আইনের অধীনে নাগরিক হিসেবে হিসাবে বিবেচনা করে না"। কিছু রাষ্ট্রহীন মানুষ শরণার্থীও। তবে, সব শরণার্থী রাষ্ট্রহীন নয়। আবার অনেক রাষ্ট্রহীন ব্যক্তি আছে যারা কখনও কোনো আন্তর্জাতিক সীমান্ত অতিক্রম করেনি। ১২ নভেম্বর, ২০১৮ তারিখে জাতিসংঘের শরণার্থী বিষয়ক হাই কমিশনার বলেন, বিশ্বে প্রায় ১ কোটি ২০ লক্ষ রাষ্ট্রহীন মানুষ রয়েছে।
আইনের অসঙ্গতি
পরস্পরবিরোধী জাতীয়তা আইন রাষ্ট্রহীনতার অন্যতম কারণ। জাতীয়তা সাধারণত নিচের দুটি পদ্ধতির একটির মাধ্যমে অর্জিত হয়, যদিও বর্তমান সময়ে অনেক জাতি উভয় পদ্ধতিই স্বীকৃতি দেয়:
যে ব্যক্তি তার পিতামাতার মাধ্যমে জুস স্যাঙ্গুইনিস পদ্ধতিতে নাগরিকত্ব অর্জন করার যোগ্য নয়, সে জন্মের সময় রাষ্ট্রহীন হতে পারে যদি এমন কোনও রাজ্যে জন্মগ্রহণ করে যেখানে জুস সোলিকেও স্বীকৃতি দেযওয়া হয় না। উদাহরণস্বরূপ, কানাডার বাইরে দুই কানাডিয়ান পিতামাতার কাছে জন্মগ্রহণকারী একটি শিশু রাষ্ট্রহীন হবে যদি তার পিতামাতার জন্মও কানাডার বাইরে কোনো কানাডিয়ান পিতামাতার পরিবারে হয়। সে কানাডার নাগরিক হবে না, কারণ জুস স্যাঙ্গুইনিস কেবল কানাডার প্রথম প্রজন্মের জন্য স্বীকৃত। যদি শিশুটি ভারতে জন্মগ্রহণ করে এবং পিতামাতার কোনও পিতামাতারই ভারতীয় নাগরিকত্ব না থাকে, তবে শিশুটি রাষ্ট্রহীন হতে পারে, যেহেতু ভারত কেবল মাত্র ভারতীয় পিতামাতার কাছে জন্মগ্রহণকারী শিশুদের নাগরিকত্ব প্রদান করে, তবে সম্ভবত পিতামাতার কাছ থেকে নাগরিকত্বের উত্তরাধিকারী হবে।
লিঙ্গের কারণে
যদিও অনেক রাষ্ট্র শিশু যেখানেই জন্মগ্রহণ করুক না কেন, পিতামাতার বংশোদ্ভূত হওয়ার কারণে জাতীয়তা অর্জনের অনুমতি দেয়, তব কোথাও কোথাও মহিলা নাগরিকদের সন্তানদের জাতীয়তা প্রদানের অনুমতি দেয় না। ২৭টি দেশের মহিলাদের সন্তানরা জাতীয়তা পায় না। এই দেশগুলোর বেশিরভাগই এশিয়া ও আফ্রিকার। এর ফলে যদি পিতা রাষ্ট্রহীন, অজ্ঞাত বা জাতীয়তা প্রমান করতে অক্ষম হন, তবে সন্তান রাষ্ট্রহীন হতে পারে। ২০১৫ সালের শুরুতে আলজেরিয়া, মরোক্কো এবং সেনেগালসহ কিছু দেশে জাতীয়তা আইনে কিছু সংস্কার হয়েছে যেখানে এই আইনে জাতীয়তার অর্জনের ক্ষেত্রে লিঙ্গ নিরপেক্ষতার পক্ষে পরিবর্তন এসেছে। উদাহরণস্বরূপ, আলজেরিয়া ২০০৫ সালে আলজেরিয়াতে বা এর বাইরে জন্মগ্রহণকারী আলজেরীয় মা বা বাবার শিশুদেরকে আলজেরিয়ার জাতীয়তা প্রদানের জন্য এর জাতীয়তা আইন সংশোধন করে। এছাড়া, নারীর প্রতি সকল প্রকার বৈষম্য দূরীকরণের কনভেনশনে জাতীয়তা প্রদানে লিঙ্গভিত্তিক বৈষম্য নিষিদ্ধ করা হয়েছে।
জন্মের সময় রাষ্ট্রহীনতা রোধ করার জন্য কোনো গুরুত্বপূর্ণ পদক্ষেপ একটি অঞ্চলে জন্মগ্রহণকারী শিশুদের জাতীয়তা প্রদান করবে, অন্যথায় তারা রাষ্ট্রহীন হবে। রাষ্ট্রহীনতা হ্রাস সংক্রান্ত ১৯৬১ সালের কনভেনশনে এই নিয়ম টি নির্ধারিত হয়েছে; যা বেশ কয়েকটি আঞ্চলিক মানবাধিকার চুক্তিতেও অন্তর্ভুক্ত হয়েছে, যার মধ্যে রয়েছে আমেরিকান কনভেনশন অন হিউম্যান রাইটস, ইউরোপিয়ান কনভেনশন অন ন্যাশনালিটি এবং আফ্রিকান চার্টার অন দ্য রাইটস অ্যান্ড ওয়েলফেয়ার অফ দ্য চাইল্ড; এবং শিশু অধিকার সম্পর্কিত জাতিসংঘের কনভেনশনে।
বৈষম্য
বেশিরভাগ বড় আকারের রাষ্ট্রহীনতার ঘটনায় দেখা যায় রাষ্ট্রহীনতা হচ্ছে বৈষম্যের ফল। অনেক রাষ্ট্র জাতিসত্তার উপর ভিত্তি করে তাদের নাগরিকদের সংজ্ঞায়িত করে, যার ফলে বড় গোষ্ঠীগুলি বাদ যায়। এটি বৈষম্যের বিরুদ্ধে আন্তর্জাতিক আইন লঙ্ঘন করে। জাতিগত বৈষম্য দূরীকরণ সম্পর্কিত জাতিসংঘের কমিটি ১ অক্টোবর, ২০১৪ তারিখে বলেছে, "জাতি, বর্ণ, বংশধর বা জাতীয় বা জাতিগত উৎসের ভিত্তিতে নাগরিকত্ব প্রদান বৈষম্যহীন সমাজগঠন নিশ্চিত করার লক্ষ্যে প্রত্যেক রাষ্ট্রের বাধ্যবাধকতা লঙ্ঘন"।
রাষ্ট্রীয় উত্তরাধিকার
কিছু ক্ষেত্রে, রাষ্ট্রহীনতা রাষ্ট্রীয় উত্তরাধিকারের একটি পরিণতি। কিছু লোক রাষ্ট্রহীন হয়ে পড়ে যখন তাদের রাষ্ট্রীয় অস্তিত্বহীনতা তৈরি হয়, অথবা যখন তারা যে অঞ্চলে বাস করে তা অন্য রাষ্ট্রের নিয়ন্ত্রণে আসে। সোভিয়েত ইউনিয়ন বিচ্ছিন্ন হয়ে যাওয়ার সময় যুগোস্লাভিয়া এবং ইথিওপিয়ার ক্ষেত্রেও এমন ঘটনা ঘটেছিল।  জাতিসংঘের আইন বিষয়ক দপ্তর অনুসারে, ইউরোপের রাষ্ট্র উত্তরাধিকার সম্পর্কিত রাষ্ট্রহীনতা পরিহার সংক্রান্ত কাউন্সিল কনভেনশনই একমাত্র চুক্তি যার লক্ষ্য এই সমস্যা হ্রাস করা। সাতটি দেশ এতে যোগ দিয়েছে।
প্রশাসনিক বাধা
প্রশাসনিক এবং ব্যবহারিক সমস্যার ফলেও মানুষ রাষ্ট্রহীন হতে পারে, বিশেষ করে যখন তারা এমন একটি গোষ্ঠীর সদস্য হয় যাদের জাতীয়তা নিয়ে প্রশ্ন রয়েছে। কোনো ব্যক্তি নাগরিকত্বের যোগ্য কিন্তু প্রয়োজনীয় পদ্ধতিগত পদক্ষেপ গ্রহণ করতে অক্ষম হওয়ার কারণে রাষ্ট্রহীন হতে পারবন। জাতীয়তা প্রমাণকারী নথিপত্রের জন্য তাদের অতিরিক্ত ফি প্রদান করতে হতে পারে বা তাদের কাছে নেই এমন নথি সরবরাহ করতে বলা হতে পারে কিংবা রাষ্ট্র কর্তৃক নাগরিকত্ব প্রমাণে অবাস্তব সময়সীমা দেওয়া হতে পারে যা তাদের পক্ষে পূরণ করা সম্ভব নয়; অথবা তারা ভৌগোলিক বা স্বাক্ষরতার বাধার সম্মুখীন হতে পারে।
সংঘাতময় অবস্থা বা সংঘাত-পরবর্তী পরিস্থিতিতে, অনেকে সাধারণ প্রশাসনিক পদ্ধতি সম্পন্ন করতেও অসুবিধা হয়। এই ধরনের সমস্যা কোনো শিশুর রাষ্ট্রহীনতা প্রতিরোধের জন্য মৌলিক কাজ জন্ম নিবন্ধনের মতো প্রক্রিয়াগুলি সম্পূর্ণ করার জন্য ব্যক্তির ক্ষমতাকে প্রভাবিত করতে পারে। যদিও শুধুমাত্র জন্ম নিবন্ধন একটি শিশুকে নাগরিকত্ব প্রদান করে না, জন্মস্থান এবং পিতামাতার নথিপত্র জাতীয়তা অর্জনের জন্য একজন ব্যক্তি এবং একটি রাষ্ট্রের মধ্যে যোগসূত্র প্রমাণে সহায়ক। জাতিসংঘের শিশু তহবিল (ইউনিসেফ) ২০১৩ সালে অনুমান করে যে ৫ বছরের কম বয়সী ২৩০ মিলিয়ন শিশু নিবন্ধিত হয়নি।
নাগরিকত্ব বিসর্জন
কিছু বিরল ক্ষেত্রে, ব্যক্তি তার নাগরিকত্ব ত্যাগ করার কারণে রাষ্ট্রহীন হয়ে পড়তে পারে (যেমন, "বিশ্ব নাগরিক" গ্যারি ডেভিস ১৮৯৬ থেকে ১৯০১ সাল পর্যন্ত, আলবার্ট আইনস্টাইন, যিনি ১৮৯৬ সালের জানুয়ারিতে, ১৬ বছর বয়সে, তার বাবার সহায়তায় তার Württemberg -এর নাগরিকত্ব থেকে ত্যাগ করেছিলেন, সেই মর্মে একটি পিটিশনও দাখিল করেছিলেন; ফেব্রুয়ারি ১৯০১ সালে সুইস নাগরিকত্বের জন্য তার আবেদন গৃহীত হয়েছিল )। যারা ভলান্টারিস্ট, অ্যাগোরিস্ট বা অন্য কোন দার্শনিক, রাজনৈতিক বা ধর্মীয় বিশ্বাসের সদস্য তারা রাষ্ট্রহীনতা চাইতে পারে। অনেক রাষ্ট্র নাগরিকদের তাদের জাতীয়তা ত্যাগ করতে দেয় না যদি না তারা অন্য কোথাও নাগরিকত্ব অর্জন করে। যাইহোক, দূতাবাসের কর্মকর্তারা যে সব দেশের নাগরিকত্ব আইনের সাথে পরিচিত হবেন এমন সম্ভাবনা নেই, তাই এরপরেও এমন পরিস্থিতি হতে পারে যেখানে নাগরিকত্ব ত্যাগ কার্যকর রাষ্ট্রহীনতার দিকে পরিচালিত করতে পারে।
রাষ্ট্রহীন অঞ্চল
শুধুমাত্র একটি রাষ্ট্রেরই নাগরিক থাকতে পারে, সুতরাং, রাষ্ট্র নয় এমন অঞ্চলের লোকজন রাষ্ট্রহীন হতে পারে। এর মধ্যে রয়েছে অধিকৃত অঞ্চলের বাসিন্দারা যাদের অঞ্চলকে কখনই প্রথম স্তরের রাষ্ট্রের মর্যাদা দেওয়া হয়নি, বা স্থগিত করা হয়েছে এবং/অথবা মূলত অস্বীকৃত। উদাহরণ হিসেবে বলা যায়, ফিলিস্তিনি অঞ্চল, পশ্চিম সাহারা এবং উত্তর সাইপ্রাস। যারা একটি অস্বীকৃত দেশের সরকার দ্বারা নাগরিক হিসেবে স্বীকৃত তারা নিজেদের রাষ্ট্রহীন বলে মনে নাও করতে পারে, কিন্তু তা সত্ত্বেও ব্যাপক অর্থে রাষ্ট্রহীন হিসেব গণ্য করা যেতে পারে বিশেষ করে যদি অন্যান্য দেশ কোনও অস্বীকৃত রাষ্ট্র দ্বারা জারি করা পাসপোর্টকে সম্মান করতে অস্বীকার করে।
যদিও মানব ইতিহাসের পুরোটা জুড়ে কোনো না কোনোভাবে রাষ্ট্রহীনতা ক্রমাগত বিদ্যমান ছিল, কিন্তু আন্তর্জাতিক সম্প্রদায় কেবল বিংশ শতাব্দীর মাঝামাঝি সময় থেকে এর নির্মূল নিয়ে চিন্তাভাবনা শুরু করেছে। রাষ্ট্রহীন ব্যক্তিদের মর্যাদা সম্পর্কিত ১৯৫৪ সালে জাতিসংঘ একটি কনভেনশন গ্রহণ করে, যা রাষ্ট্রহীন মানুষের সুরক্ষার জন্য একটি কাঠামো প্রদান করে। সাত বছর পর জাতিসংঘ রাষ্ট্রহীনতা হ্রাস সংক্রান্ত কনভেনশন গ্রহণ করে। এছাড়াও, বিভিন্ন আঞ্চলিক ও আন্তর্জাতিক মানবাধিকার চুক্তি জাতীয়তার অধিকার নিশ্চিত করেছে এবং রাষ্ট্রহীন ব্যক্তিসহ নির্দিষ্ট কিছু গোষ্ঠীর জন্য বিশেষ সুরক্ষা প্রদান করে।
১৯৮৯ সালে শিশু অধিকার সংক্রান্ত কনভেনশনে চুক্তিবদ্ধ রাষ্ট্রগুলো প্রতিটি শিশু যাতে জাতীয়তা অর্জন করে তা নিশ্চিত করতে বাধ্য। এই সম্মেলনে অংশগ্রহণকারী রাষ্ট্রগুলোকে এই বিধানটি বিশেষ করে বাস্তবায়ন করতে হবে, অন্যথায় শিশুটি রাষ্ট্রহীন হবে।
রাষ্ট্রহীন ব্যক্তির স্থিতি শেষ পর্যন্ত কোনো ব্যক্তি বা একদল লোকের ক্ষেত্রে রাষ্ট্রের দৃষ্টিভঙ্গির উপর নির্ভর করে। কিছু ক্ষেত্রে রাষ্ট্র তার দৃষ্টিভঙ্গি স্পষ্ট করে; অন্যদের ক্ষেত্রে, এর দৃষ্টিভঙ্গি বোঝা কঠিন। এই ক্ষেত্রে, ব্যক্তিকে রাষ্ট্রের দৃষ্টিভঙ্গির প্রাথমিক প্রমাণের উপর নির্ভর করতে হতে পারে, যা পরবর্তীতে সম্ভাব্য রাষ্ট্রহীনতার জন্ম দিতে পারে।
প্রাচীনকাল
ঐতিহাসিকভাবে, রাষ্ট্রহীনতাকে যুক্তিসঙ্গতভাবেই মানব সভ্যতার পূর্বনির্ধারিত অবস্থা হিসেবে বিবেচনা করা যেতে পারে, কারণ মানব প্রজাতির বিবর্তন থেকে প্রথম মানব সভ্যতার উত্থান পর্যন্ত এটি সর্বজনীনভাবে বিদ্যমান ছিল। ঐতিহাসিকভাবে রাষ্ট্রের উত্থানের আগে পৃথিবীর প্রতিটি অধ্যুষিত অঞ্চলে মানুষ উপজাতীয় গোষ্ঠী হিসেবে সংগঠিত হয়েছিল। লিখিত আইনের অনুপস্থিতিতে, উপজাতীয় পরিবেশে বসবাসকারী লোকেরা সাধারণত উপজাতীয় রীতিনীতি মেনে চলতো এবং তাদের উপজাতি এবং/অথবা উপজাতীয় নেতাদের প্রতি আনুগত্য থাকবে বলে আশা করা হতো। রাষ্ট্র গঠন করতে শুরু করার পর থেকে, যাদের আরও জটিল রাষ্ট্রব্যবস্থার সাথে কোনও ধরনের আইনি সংযুক্তি ছিল তাদের সাথে যারা তা করেনি তাদের মধ্যে পার্থক্য গড়ে ওঠে। পরবর্তী, প্রায়শই উপজাতিতে বাস করে এবং এমন অঞ্চলে বাস করে যা এখনও আরও শক্তিশালী রাষ্ট্রগুলিতে সংগঠিত এবং/অথবা জয় করা হয়নি, ব্যাপকভাবে আধুনিক অর্থে রাষ্ট্রহীন হিসাবে বিবেচিত হবে। ঐতিহাসিকভাবে, যারা রাষ্ট্রহীনতার আধুনিক সংজ্ঞা পূরণ করবে এবং যারা পূর্ববর্তী রাষ্ট্রগুলির সমসাময়িক শাসক শ্রেণীগুলি নিছক বর্বর বলে মনে করত তাদের মধ্যে যথেষ্ট পারস্পরিক সম্পর্ক রয়েছে।
কামাল খান (গায়ক)
কামাল খান (জন্ম: এপ্রিল ২৫, ১৯৮৯) বলিউডের একজন প্লেব্যাক সঙ্গীত শিল্পী। তিনি ২০১০ সালে সঙ্গীতের প্রতিযোগিতা অনুষ্ঠান সা রে গা মা পা সিঙ্গিং সুপারস্টার এর খ্যাতি লাভ করেন। পরবর্তীতে তিনি ২০১২ সালে দি ডার্টি পিকচারের ইশক সুফিয়ানা গানের জন্য জি সিনে অ্যাওয়ার্ডসের ফ্রেশ সিঙ্গিং টেলেন্ট ২০১২ লাভ করেন।
সিন ফ্রম আর্লি লাইফ (উপন্যাস)
সিন ফ্রম আর্লি লাইফ তরুণ ব্রিটিশ ঔপন্যাসিক ফিলিপ হেনশার (ইং:Philip Hensher) বিরচিত একটি উপন্যাস যার প্রেক্ষাপট বাংলাদেশ। গ্রন্থটি ২০১২ খ্রিষ্টাব্দে প্রকাশিত। ১৯৭১-এর মুক্তিযুদ্ধকালীন পাকিস্তানি সেনাবাহিনীর বর্বরতা এবং মুক্তিকামী বাঙালীর সাহসিকতা উভয়ই এই উপন্যাসে ফুটিয়ে তোলা হয়েছে।
সিন ফ্রম আর্লি লাইফ মূলত: এক উচ্চ মধ্যবিত্ত শ্রেণীর বাঙালি পরিবারের গল্প। এটি কিছুটা আত্মজৈবনিক যা কি-না এর নায়ক জাবেদ মাহমুদের বয়ানে স্মৃতিকথার আদলে ধরনে বিবৃত। এই বর্ণনায় রয়েছে গীতলতা। এটি আংশিকভাবে একজনের জীবনের গল্প, আংশিকভাবে একটি উপন্যাস। উপন্যাসের শুরতে আছে ঢাকা শহরের ধানমণ্ডির বর্ণনা: "ধানমন্ডির রাস্তাঘাট নীরব, আর পাশজুড়ে গাছের সারি, সব গাছই গোড়া থেকে চার ফুট সাদা রঙ করা, পিঁপড়াদের হাত থেকে গাছগুলোকে বাঁচাতেই এমন করা হয়েছে। "পিঁপড়ারা সাদা রঙের ওপর দিয়ে হাঁটতে পারে না";- আমার মা প্রায়ই বলতেন: "তারা অন্যের চোখে-পড়ে-যাওয়ার আতঙ্কে ভোগে। তাই গাছের কা-টা সাদা করে রাখা।" আমি আজো জানি না কথাটির কতখানি সত্য।..."
ফিলিপ হেনশারের বন্ধু জাবেদ মাহমুদ ১৯৭০ খ্রিস্টাব্দের শেষাশেষি তখনকার পাকিস্তানের প্রাদেশিক রাজধানী ঢাকায় জন্ম গ্রহণ করে। তার জন্মের এক বৎসরের মধ্যেই দেশের পূর্বাংশ-পূর্ব পাকিস্তান-একটি রক্তক্ষয়ী স্বাধীনতা যুদ্ধের মাধ্যমে পশ্চিমাংশ থেকে আলাদা হয়ে যায়। গৃহযুদ্ধের শিকার অগণন নিরীহ বাঙ্গালীর বেদনাবহ রক্তপাতের মধ্য দিয়ে ১৯৭১-এর ডিসেম্বরের ১৬ ডিসেম্বর দক্ষিণ এশিয়ায়র মানচিত্রে একটা নতুন দেশের অভ্যূদয় ঘটে যার নাম "বাংলাদেশ"। এটি কেবল স্মৃতিকথা নয়, এটি মুক্তির জন্য বিংশ শতাব্দীতে সংঘটিত রক্ষক্ষয়ী এক মুক্তিযুদ্ধের ইতিহাসও বটে। বালক সাদির নিখুঁত বয়ানে পাঠক জানতে পারে একটি পরিবার কী করে দখলদার পাকিস্তানি সেনাদের হাত থেকে নিজেদের রক্ষা করতে সক্ষম হয়েছিল।
"সিন ফম আর্লি লাইফ" প্রসঙ্গে ভারতীয় কথাসাহিত্যিক অমিতাভ ঘোষ বলেছেন, এই গ্রন্থ ফিলিপের একটি বড় মাপের কাজ। যুগপৎ সমমর্মিতা আর গল্প প্রতিভার বিস্ময়কর এক সাফল্য। এই উপন্যাস অনেক পুরস্কারের দাবী রাখে। আর ভারতীয় উপমহাদেশেই এই দাবী বেশি খাটে।
ফিলিপ হেনশার ইউনিভার্সিটি অব এক্সেটার-এ ক্রিয়েঠিভ রাইটিং-এর অধ্যাপক। ২০০৩ খ্রিষ্টাব্দে ২০ জন শ্রেষ্ঠ তরুণ ব্রিটিশ ঔপন্যাসিকের তালিকায় তার নাম অন্তর্ভুক্ত করা হয়েছিল। তার উপন্যাস দ্য নর্দান ক্লেমেন্সি ২০০৮ খ্রিষ্টাব্দে বুকার পুরস্কারের জন্য বিবেচনাধীন গ্রন্থাবলীর সংক্ষিপ্ত তালিকায় অন্তর্ভুক্ত হয়েছিল। ২০১৩ অবধি তার প্রকাশিত গ্রন্থের সংখ্যা ৮ যার মধ্যে উপন্যাস ৬টি। ব্রিটেনের দ্য ইনডিপেন্ডেন্ট পত্রিকায় তিনি নিয়মিত লিখে থাকেন।
কর্নেলের মুড়া
কর্নেলের মুড়া বাংলাদেশের চট্টগ্রাম বিভাগের কুমিল্লা জেলার কুমিল্লা সদর উপজেলায় অবস্থিত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।এটি বাংলাদেশ প্রত্নতত্ত্ব অধিদপ্তর কর্তৃক প্রত্নতত্ত্ব হিসাবে সংরক্ষিত।
সাইফউদ-দীন চৌধুরী
সাইফউদ-দীন চৌধুরী (ডঃ এস ডি চৌধুরী হিসাবেও পরিচিত) (অক্টোবর ১৯১৭ - ১৯৯৭) একজন বাংলাদেশী অর্থনীতিবিদ, নীতি পরিকল্পনাবিদ এবং বিশ্ববিদ্যালয়ের উপাচার্য ছিলেন। পূর্ব পাকিস্তান কৃষি বিশ্ববিদ্যালয়ের (বর্তমানে বাংলাদেশ কৃষি বিশ্ববিদ্যালয়) প্রাক্তন উপাচার্য ছিলেন। ১৯৭৩ সাল থেকে বাংলাদেশ বিজ্ঞান একাডেমির প্রতিষ্ঠাতা ফেলো ছিলেন এবং সভাপতির দায়িত্বও পালন করেছিলেন।
শৈশব ও পড়ালেখা
চৌধুরী লাহোরের সরকারী কলেজের ছাত্র ছিলেন। কলকাতার প্রেসিডেন্সি কলেজ থেকে স্নাতক শেষ করেছেন। তিনি পিএইচ.ডি. করেন লন্ডনের ইম্পেরিয়াল কলেজ থেকে। এরপরে তিনি মার্কিন যুক্তরাষ্ট্রের বেল্টসভিলে গবেষণা ইনস্টিটিউটে উদ্ভিদ প্রজনন সম্পর্কিত গবেষণা করেন।
কর্মজীবন
চৌধুরী আসাম সরকার এবং পূর্ব পাকিস্তান সরকারের অর্থনৈতিক উদ্ভিদবিদ হিসাবে কাজ করেছিলেন। এরপরে পাট গবেষণা ইনস্টিটিউট ও কৃষিক্ষেত্রের পূর্ব পাকিস্তানের পরিচালক হন।
১৯৭৭ সালে বাংলাদেশ সরকারের পরিকল্পনা কমিশনের সদস্য নিযুক্ত হন। বাংলাদেশ বিজ্ঞান একাডেমির সভাপতি ও কৃষি বিশ্ববিদ্যালয়ে উপাচার্য হিসাবেও দায়িত্ব পালন করেছেন।
ব্যক্তিগত জীবন
ডাঃ চৌধুরী খান বাহাদুর মাহমুদ চৌধুরির পুত্র এবং সিলেটের গোলাপগঞ্জের রাঙ্কেলীর বাসিন্দা। তিনি চার ভাইয়ের মধ্যে বড় ছিলেন
রাজ কুমার চৌহান
রাজ কুমার চৌহান ভারতীয় জাতীয় কংগ্রেসের একজন রাজনীতিবিদ এবং মঙ্গোল পুরীর প্রতিনিধিত্বকারী দিল্লি বিধানসভার চারবারের সদস্য ছিলেন। তিনি ২০০১ থেকে ২০০৩ সাল পর্যন্ত শিক্ষা ও সমাজকল্যাণ মন্ত্রী ছিলেন। এবং তিনি দ্বিতীয় শীলা দীক্ষিত মন্ত্রিসভায় উন্নয়ন, রাজস্ব, সেচ ও বন্যা নিয়ন্ত্রণ বিভাগ, গণপূর্ত বিভাগ, এসসি/এসটি কল্যাণ বিভাগের মন্ত্রীর দায়িত্বও পালন করেছেন
ব্রিংগিং আপ বেবি
ব্রিংগিং আপ বেবি (Bringing Up Baby) হল হাওয়ার্ড হক্‌স পরিচালিত ১৯৩৮ সালের মার্কিন স্ক্রুবল হাস্যরসাত্মক চলচ্চিত্র। হ্যাগার ওয়াইল্ড রচিত ছোটগল্প অবলম্বনে ছবিটির চিত্রনাট্য রচনা করেন ডুডলি নিকোল্‌স ও ওয়াইল্ড। ছোটগল্পটি ১৯৩৭ সালের ১০ই এপ্রিল কলিয়ার্স উয়িকলি ম্যাগাজিনে প্রকাশিত হয়েছিল। এতে শ্রেষ্ঠাংশে অভিনয় করেন ক্যাথরিন হেপবার্ন ও ক্যারি গ্র্যান্ট।
১৯৯০ সালে লাইব্রেরি অব কংগ্রেস চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। এছাড়া চলচ্চিত্রটি আমেরিকান ফিল্ম ইনস্টিটিউটের করা সর্বকালের সেরা ১০০ মার্কিন চলচ্চিত্রের তালিকায় ৮৮তম স্থান অধিকার করে।
দাভিদ রায়া
দাভিদ রায়া মার্তিন (David Raya; জন্ম: ১৫ সেপ্টেম্বর ১৯৯৫; দাভিদ রায়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রেন্টফোর্ড এবং স্পেন জাতীয় দলের হয়ে গোলরক্ষক হিসেবে খেলেন।
ব্যক্তিগতভাবে, রায়া বেশ কিছু পুরস্কার জয়লাভ করেছেন, যার মধ্যে ২০১৯–২০ ইংরেজ ফুটবল লিগের গোল্ডেন গ্লাভস অন্যতম।
প্রারম্ভিক জীবন
দাভিদ রায়া মার্তিন ১৯৯৫ সালের ১৫ই সেপ্টেম্বর তারিখে স্পেনের বার্সেলোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
রিয়া পিল্লাই
রিয়া পিল্লাই হলেন একজন ভারতীয় মডেল। তিনি টেলিভিশন এবং বিজ্ঞাপনে কাজ করার জন্য পরিচিত। ২০০৩ সালে, তিনি সামাজিক সেবার জন্য আন্তর্জাতিক মহিলা দিবসে রবীণা ট্যান্ডন, আনুশকা শঙ্কর এবং ঋতু বেরির সাথে "বর্ষসেরা নারী" হিসাবে সম্মানিত হন। ২০০৬ সালে, তিনি হিন্দি মুভি কর্পোরেটে একটি ছোটখাটো পর্দায় চরিত্রে অভিনয় করেন। এছাড়া পিল্লাই আর্ট অফ লিভিং ফাউন্ডেশনের সাথে জড়িত আছেন।  তিনি ২০০৫ সালে ভারতীয় টেনিস খেলোয়াড় লিয়েন্ডার পেসের সাথে একটি সরাসরি-সম্পর্ক রাখেন। পরে তাদের একটি মেয়ে হয় যার নাম আইয়ানা  তিনি ২০১৪ সালের জুনে স্থানীয় একটি মহানগর আদালতে ঘরোয়া সহিংসতার অভিযোগের পাতায়  তার বাবার বিরুদ্ধে মামলা দায়ের করেছিলেন।
ব্যক্তিগত জীবন
১৯৮৪ সালে, পিল্লাই আমেরিকার নাগরিক মিশেল ওয়াজ নামে একজনকে বিয়ে করেছিলেন। ওয়াজ এবং পিল্লাই ১৯৮৮ সালে আলাদা হয়ে যান  এবং ১৯৯৪ সালে তাদের বিবাহবিচ্ছেদ হয়।
১৯৯৮ সালে, পিল্লাই অভিনেতা সঞ্জয় দত্তকে বিয়ে করেছিলেন। কিন্তু কয়েক বছর পরে তারা আলাদা হয়ে যান। তিনি ২০০৬ সালে জানিয়েছিলেন যে তারা ভালো বন্ধু রয়ে গেছে। ২০০৮ সালে বিবাহবিচ্ছেদটি দাপ্তরিকভাবে হওয়ার পরে সেটি নিষ্পত্তির বিশদ বিবরণ এমআইডি ডে ট্যাবলয়েডে প্রকাশিত হয়েছিল।, ব্রডশিট পত্রিকা দ্য টেলিগ্রাফ পিল্লাইয়ের বস্তুবাদ এবং দত্তের সাথে তার আচরণের জন্য সমালোচনা করেছিল।
২০০৫ সালে পিল্লাই ভারতীয় টেনিস খেলোয়াড় লিয়েন্ডার পেসের সাথে একটি সরাসরি-সম্পর্ক রাখেন। এই দম্পতির একটি মেয়ে আইয়ানা রয়েছে। তিনি ২০১৪ সালের জুনে স্থানীয় একটি মহানগর আদালতে ঘরোয়া সহিংসতার অভিযোগের পাতায় তার বাবার বিরুদ্ধে মামলা দায়ের করেছিলেন।
মার্গারিটা উইথ আ স্ট্র
মার্গারিটা উইথ আ স্ট্র ২০১৪ সালের একটি ভারতীয় হিন্দি-ভাষা নাট্য চলচ্চিত্র যা সোনালী বোস পরিচালিত। এতে কল্কি কোয়েচলিন সেরিব্রাল পলসিতে আক্রান্ত একজন ভারতীয় কিশোরী চরিত্রে অভিনয় করেছেন, যে তার স্নাতক শিক্ষার জন্য আমেরিকায় স্থানান্তরিত হয় এবং সায়ানি গুপ্তা অভিনীত একটি অন্ধ মেয়ের সাথে তার জটিল সম্পর্কে জড়ায়।
বহিঃসংযোগ
Margarita with a Straw
কায়রোর আরবি ভাষা একাডেমি
কায়রোর আরবি ভাষার একাডেমি ( مجمع اللغة العربية بالقاهرة : مجمع اللغة العربية بالقاهرة, রোমানাইজড : মাজমা'আল-লুগাহ আল-আরাবিয়াহ ) হল আরবি ভাষার জন্য একটি ভাষা একাডেমি যা মিশরের কায়রোতে ১৯৩২ সালে মিশরের প্রথম ফুয়াদ দ্বারা তৈরি করা হয়েছিল।  এটি আল-মুজাম আল-কবীর ( দ্য গ্রেট ডিকশনারি ) এবং  ( মধ্যস্থ অভিধান ), আরবি ভাষার সবচেয়ে গুরুত্বপূর্ণ দুটি অভিধান।
নাম
এটি আরবি ভাষার জন্য রয়্যাল একাডেমী হিসাবে প্রতিষ্ঠিত হয়েছিল ( مجمع اللغة العربية الملكي মাজমা'আল-লুগাহ আল'আরাবিয়্যাহ আল-মালাকি ) 1932 সালে। ১৯৩৮ সালে, এটি ভাষার জন্য প্রথম ফুয়াদ একাডেমিতে পরিণত হয়। ১৯৫২ সালের মিশরীয় বিপ্লব এবং রাজতন্ত্রের অবসানের পর, এটি আরবি ভাষার একাডেমিতে পরিণত হয়।
ইতিহাস
১৯২৮-১৯২৯ সংসদীয় বছরে মিশরীয় সংসদে একটি ভাষা একাডেমি প্রতিষ্ঠার প্রস্তাব করা হয়েছিল।
১৯৩২ সালের ৩১শে ডিসেম্বর (১৩৫১ হিজরীর ১৪ই শাবান ), মিশরের রাজা প্রথম ফুয়াদ বাসভবন আবদিন প্রাসাদ থেকে জারি করা রাজকীয় ডিক্রি দ্বারা কায়রোর আরবি ভাষার একাডেমি প্রতিষ্ঠিত হয়েছিল। এছাড়াও জড়িত ছিলেন মন্ত্রী পরিষদের সভাপতি ইসমাইল সিডকি, শিক্ষামন্ত্রী মুহাম্মদ হিলমি ঈসা এবং সম্ভবত পূর্ববর্তী শিক্ষামন্ত্রী আহমেদ লুৎফি আল-সাইদ এবং । [ এআর ] এর সংবিধান আকাদেমি ফ্রঁসেজের সংবিধান দ্বারা অনুপ্রাণিত হয়েছিল।
কায়রোতে আরবি ভাষার একাডেমিটি আরবি ভাষার মুখোমুখি জরুরী সমস্যা সমাধানের উদ্দেশ্যে এবং এটিকে বিংশ শতাব্দীর প্রয়োজনের সাথে খাপ খাইয়ে নেওয়ার উদ্দেশ্যে প্রতিষ্ঠিত হয়েছিল। কায়রোতে আরবি ভাষার একাডেমীর প্রাথমিক কাজগুলির মধ্যে একটি ছিল আরবি ভাষার একটি ঐতিহাসিক অভিধান প্রকাশ করা, সময়ের সাথে সাথে আরবি শব্দের অর্থ এবং ব্যবহারের পরিবর্তনগুলি চিহ্নিত করা, যদিও এটি অর্জিত হয়নি।
প্রতিষ্ঠাতা সদস্য নির্বাচন
মিশরের রাজা প্রথম ফুয়াদ- যিনি আধুনিক বিজ্ঞান এবং এর দেশি ও বিদেশী স্বার্থের প্রতি তার শাসনামলের ইমেজে একটি ইনস্টিটিউট চেয়েছিলেন - একাডেমির সদস্যদের নির্বাচনের ক্ষেত্রে প্রধান ভূমিকা পালন করেছিলেন। তিনি যে উলামা, পণ্ডিত এবং বুদ্ধিজীবীদের বেছে নিয়েছিলেন তারা ছিলেন আধুনিকতাবাদী এবং রাজনৈতিকভাবে অনুগত, মধ্যপন্থী বা নিরপেক্ষ। এঁদের মধ্যে অন্তর্ভুক্ত হলেন:
রাজনৈতিক ব্যক্তিত্ব
শিক্ষাবিদ
আজহারি
পূর্ব সদস্যরা
প্রাচ্যবিদ
সদর দপ্তর
কায়রোতে আরবি ভাষার একাডেমিটি মিশরীয় বিশ্ববিদ্যালয়ের (বর্তমানে কায়রো বিশ্ববিদ্যালয় ) সামনে গিজার 1 ইবনে আরহাব স্ট্রিটে হুসেন রিয়াদের প্রাসাদে অবস্থিত ছিল। পরে এটি 110 চলে যায় [ আরবী ], একটি বিল্ডিং যা তখন একটি ব্যাংক তৈরির জন্য ভেঙে ফেলা হয়েছিল। এটি অবশেষে গিজার 26 মুরাদ সেন্টের একটি ভিলায় চলে গেছে।
উদ্বোধন
কায়রোতে আরবি ভাষার একাডেমীর উদ্বোধন করেন মুহাম্মদ হিলমি ঈসা পাশা 30 জানুয়ারী, 1934 (হিজরার 14 শাওয়াল 1352), হাসান হুসনি আবদ আল-ওয়াহহাব ব্যতীত একাডেমির সকল সদস্য উপস্থিত ছিলেন।
আরবি লিপি সংস্কার
1936 সালে, অ্যাকাডেমি, ইউরোপীয় লিপিতে আরবীতে নামের প্রতিবর্ণীকরণে উদ্ভূত সমস্যার কারণে, আরবি লিপির সংস্কারের সম্ভাবনা নিয়ে আলোচনা করে। তৎকালীন আরবিতে স্বরবর্ণ মুদ্রণের প্রযুক্তিগত অসুবিধার বিষয়ে এই আলোচনাটি ১৯৩৮ সালে আরও বিস্তৃত হয়েছিল। আলোচনাগুলি বৃহত্তর শ্রোতাদের সম্পৃক্ত করার জন্য প্রকাশিত হয়েছিল, এবং ১৯৪৫ সালে একটি £E ১,০০০ পুরস্কারের একটি প্রতিযোগিতার প্রস্তাবের জন্য আহ্বান জানানো হয়েছিল। কয়েক বছর ধরে আলোচনা চলতে থাকে কিন্তু আরবি লিপি সংস্কারের কোনো পরিকল্পনা অনুমোদন করা হয়নি। এই আলোচনাগুলো অবশ্য p এবং v এর প্রতিনিধিত্ব করতে প pe এবং ve এর সংজ্ঞার দিকে নিয়ে যায়।
সুভাষ চোপড়া
সুভাষ চোপড়া (জন্ম: ২৩ অক্টোবর ১৯৪৭) হলেন দিল্লির একজন রাজনীতিবিদ। তিনি তিনবার দিল্লির বিধানসভার সদস্য হিসাবে কালকাজি বিধানসভা কেন্দ্রের প্রতিনিধিত্ব করেছিলেন। তিনি দিল্লি প্রদেশ কংগ্রেস কমিটির সভাপতির দায়িত্বও পালন করেছেন।
দপ্তিয়র ইউনিয়ন
দপ্তিয়র ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩৬ কিলোমিটার দক্ষিণে অবস্থিত।
জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, দপ্তিয়র ইউনিয়নের মোট জনসংখ্যা ২৬,৩৩৬ জন। এই ইউনিয়নে মোট ঘরসংখ্যা ৫৬৭৭ টি।
শিক্ষা
দপ্তিয়র ইউনিয়নের গড় সাক্ষরতার হার শতকরা ৩৫.৬ ভাগ (পুরুষ-৪১.৪%, মহিলা-৩০.১%)।
পরিসংখ্যানিক বলবিজ্ঞান
পদার্থবিজ্ঞানে পরিসংখ্যানিক বলবিজ্ঞান বলতে একটি গাণিতিক পরিকাঠামোকে বোঝায় যাতে বহুসংখ্যক আণুবীক্ষণিক বস্তুর বৃহৎ সমবায়ের উপরে পরিসংখ্যানিক পদ্ধতিসমূহ ও সম্ভাবনা তত্ত্ব প্রয়োগ করা হয়। এটিতে কোনও প্রাকৃতিক সূত্র পূর্বানুমান বা স্বতঃসিদ্ধ হিসেবে গ্রহণ করা হয় না, বরং ঐ জাতীয় সমবায়ের আচরণ থেকে প্রকৃতিতে পর্যবেক্ষণকৃত বৃহৎবীক্ষণিক বস্তুসমূহের আচরণ ব্যাখ্যা করা হয়।
চিরায়ত তাপগতিবিজ্ঞানের বিকাশের সাথে সাথে পরিসংখ্যানিক বলবিজ্ঞানের উদ্ভব ঘটে। চিরায়ত তাপগতিবিজ্ঞানে গড় মানের চারপাশে বিচলমান ও সম্ভাবনা বিন্যাস দ্বারা চরিত্রায়িত আণুবীক্ষণিক প্রচলসমূহের সাপেক্ষে পর্যবেক্ষণকৃত বৃহৎবীক্ষণিক ভৌত ধর্মসমূহ, যেমন তাপমাত্রা, চাপ, তাপ ধারকত্ব, ইত্যাদির ব্যাখ্যা দিতে পরিসংখ্যানিক বলবিজ্ঞান সফলতা প্রদর্শন করে। এর ফলে পরিসংখ্যানিক তাপগতিবিজ্ঞান ও পরিসংখ্যানিক বলবিজ্ঞান ক্ষেত্রগুলি প্রতিষ্ঠা লাভ করে।
পরিসংখ্যানিক বলবিজ্ঞান ক্ষেত্রের প্রতিষ্ঠাতা হিসেবে প্রধানত তিনজন পদার্থবিজ্ঞানীর নাম উল্লেখ করা হয়: